cyanic-selkie/wikianc huggingface dataset:
ముష్టి లక్ష్మీనారాయణ
శాసనోల్లంఘన ఉద్యమం
1932న తిరిగి ప్రారంభమైన శాసనోల్లంఘన ఉద్యమానికి నాయకత్వం వహించారు లక్ష్మీనారాయణం. జనవరి 2 తేదీన లక్ష్మీనారాయణతో కలిపి మరో 14మంది నాయకులకు భీమవరం సబ్ డివిజన్ మేజిస్ట్రేట్ అజంతుల్లా ఖాన్ నోటీసులు ఇచ్చారు. ఈ నోటీసుల ప్రకారం బ్రిటిష్ ప్రభుత్వం కాంగ్రెస్ సంఘాలన్నిటినీ నిషేధించిందనీ, 2 నెలల వరకూ భీమవరం పంచాయితీ సరిహద్దులో 7 మైళ్ళ లోపు ఎటువంటి సభలు, సమావేశాలు, ఉత్సవాలు నిర్వహించరాదు. అలాగే ముందుగానే 144 సెక్షన్ అమలులో పెట్టారు ప్రభుత్వం. ప్రభుత్వ చర్యను నిరసిస్తూ జిల్లా కాంగ్రెస్ వర్కింగ్ కమిటీ సభ్యుని హోదాలో లక్ష్మీనారాయణ భీమవరంలో హర్తాళ్ నిర్వహించారు. అదే రోజున పోలీసులు ఆయన ఇంటిలో సోదాలు జరిపి రికార్డులు, కరపత్రాలు స్వాధీనపరచుకున్నారు. జనవరి 9న ఆయన భీమవరం కాంగ్రెస్ కమిటీని సమావేశపరచి ప్రభుత్వానికి సహాయనిరాకరణ చేయాలని తీర్మానించారు.
144 సెక్షన్ ధిక్కరించి శాసనోల్లంఘన చేసిన ఆరోపణతో లక్ష్మీనారాయణకు జనవరి 14 నుండి సంవత్సరం పాటు కఠిన కారాగార శిక్ష విధించారు ప్రభుత్వం. జైలు శిక్ష వల్ల ఆయన ఆరోగ్యం చాలా పాడైంది. విడుదలైన తరువాత కూడా హరిజనోభ్యుదయ కార్యక్రమాల్లో పాల్గొనేవారు లక్ష్మీనారాయణ.
అడవి బాపిరాజుతో స్నేహం
లక్ష్మీనారాయణ ప్రారంభించిన జాతీయ పాఠశాలలో అధ్యాపకునిగా పనిచేసిన అడవి బాపిరాజుకు, ఆయనకు మంచి స్నేహం ఉండేది. ఉద్యమంలో కూడా వీరిద్దరూ కలసి తిరిగేవారు. లక్ష్మీనారాయణ నాయకత్వ లక్షణాలకు ఆకర్షితులైన బాపిరాజు ఆయనను బాగా అభిమానించేవారు. దేశ స్వాతంత్ర్యోద్యమం కోసం అవిరళ కృషి చేసిన లక్ష్మీనారాయణ వ్యక్తిత్వం, దీక్ష, పట్టుదలలు ఆయనను బాగా ఆకర్షించాయి. బాపిరాజు రాసిన ప్రసిద్ధ నవల నారాయణరావులో నారాయణరావు పాత్ర లక్ష్మీనారాయణదేనని సమకాలీకులు భావించేవారు. ఆ పాత్ర లక్ష్మీనారాయణను అంతగా ప్రతిబింబిస్తుందిట.
మూలాలు
వర్గం:తెలుగువారిలో న్యాయవాదులు వర్గం:1891 జననాలు వర్గం:మూలాల అందజేత ప్రాజెక్టు వర్గం:పశ్చిమ గోదావరి జిల్లా స్వాతంత్ర్య సమర యోధులు వర్గం:పశ్చిమ గోదావరి జిల్లా న్యాయవాదులు
ఫాదర్ లూయిజీ ఫెజ్జోనీ
thumb|కుష్టువ్యాధి (లెప్రసీ) కారణంగా చేతుల వైకల్యం డాక్టర్ ఫాదర్ లూయిజీ ఫెజ్జోని (1931 జులై, ఇటలీ - 2013 నవంబరు 12, భారతదేశం) (ఆంగ్లం: Father Luigi Fezzoni) కుష్టు రోగుల వైద్యుడు. 47 ఏళ్ల పాటు నల్గొండ లో నివసించి కుష్టు రోగులకు విశేష సేవలందించారు. డాక్టర్ ఫెజ్జోని ఇటలీ దేశంలోని ఎలస్కో గ్రామంలో 1931 జూలైలో జన్మించారు. ఆయన తండ్రి అంజిలో, తల్లి లుచియా. అభాగ్యులకు, కుష్ఠురోగ పీడితులకు సేవ చేయాలనే తలంపుతో 1966లో వరంగల్‌ కు చేరుకున్నారు. అక్కడ బిషప్ బెరాటా వద్ద ముందుగా ఇంగ్లీషు మాట్లాడటం నేర్చుకున్నారు. "మానవ సేవే మాధవసేవ" అని నమ్మి ఆచరించి చూపిన మహోన్నత వ్యక్తి. 1967 లో నల్లగొండ జిల్లాలో ఊరూరా తిరుగుతూ కుష్ఠు రోగులు ఎక్కడ ఉంటే అక్కడకు స్వయంగా వెళ్లి వారి పుండ్లు కడిగి, కట్లు కట్టి, మందులు అందించాడు. అచేతనంగా ఉన్న రోగులకు ఆధ్యాత్మిక చింతన అవసరం అని తలంచాడు. రోమన్ క్యాథలిక్ క్రైస్తవ భక్తిని బోధించాడు. పెజ్జోని రోగులకు శారీరక, మానసిక స్వస్థత చేకూర్చేందుకు తన సేవా కార్యక్రమాలకు భంగం వాటిల్లుతుందని, వివాహం కూడా చేసుకోకుండా ఆజన్మ బ్రహ్మచారి గా జీవించాడు. లూయిజీ ఫెజ్జోనిని రోగులు ప్రత్యక్ష్య దైవంగా భావించేవారు. 1977లో నల్లగొండ నుంచి ఆయన ఇటలీ వెళ్లి పోవాలనుకున్నారు. కానీ ఇక్కడి రోగులు ఆయన వెళ్లడానికి ఒప్పుకోలేదు. కేవలం 6 నెలలు మాత్రమే ఇటలీ వెళ్లి కుష్టు వ్యాధి నివారణకు, చికిత్సకు ప్రత్యేకమైన శిక్షణ పొంది వచ్చారు. జిల్లాలో రోగుల రాక పెరగడంతో ఇటలీ నుంచి కుష్ఠు వ్యాధి చికిత్సలో శిక్షణ పొందిన సిస్టర్ స్టెల్లా, సిస్టరు అసుందలను నల్లగొండకు రప్పించారు. లెప్రసీ ఆస్పత్రి, పాఠశాల, కాన్వెంట్, పేషంట్ల కోసం 1700 ఇళ్లతో 2 కాలనీలు కట్టించారు. 7వ తరగతి నుంచి పెద్ద చదువులు చదువుకునే రోగుల పిల్లలకు ఇంజినీరింగ్ లాంటి పెద్ద చదువులకు కూడా ఆర్థిక సహాయాన్ని అందించారు. కుష్టురోగం భారి నుంచి బయటపడిన వారికి ఉద్యోగాలిచ్చి ఆదుకున్నారు. 2013 నవంబరు 12న నల్లగొండలోని లెప్రసీ ఆస్పత్రిలో తుదిశ్వాస విడిచారు.
మూలాలు
వర్గం:ఇటలీ వైద్యులు వర్గం:1931 జననాలు వర్గం:2013 మరణాలు వర్గం:నల్గొండ జిల్లా సామాజిక కార్యకర్తలు
కిరణ్ దేశాయ్
కిరణ్ దేశాయ్ (జననం: 1971 సెప్టెంబరు 3 )  భారతదేశ రచయిత్రి. భారతదేశ పౌరురాలైన ఆమె అమెరికా సంయుక్త రాష్ట్రాలలో స్థిర నివాసం ఏర్పరుచుకుంది. ఆమె నవల ది ఇన్‌హెరిటెన్స్ ఆఫ్ లాస్ 2006 మ్యాన్ బుకర్ ప్రైజు ను, "నేషనల్ బుక్ క్రిటిక్స్ సర్కిల్" కాల్పనిక అవార్డును గెలుచుకుంది. ఆమె భారతదేశ రచయిత్రి అనితా దేశాయ్ కుమార్తె
జీవితచరిత్ర
కిరణ్ దేశాయ్ భారతదేశంలోని న్యూఢిల్లీ నగరంలో జన్మించింది. 14 ఏళ్ల వయసు వరకు ఆమె అక్కడే నివసించింది. తర్వాత ఆమె తన తల్లితో పాటు  ఇంగ్లాండులో ఒక సంవత్సరం నివసించారు. చివరకు అమెరికా సంయుక్త రాష్ట్రాలకు వెళ్లారు. అక్కడ హోలిన్స్ యూనివర్శిటీకి చెందిన బెన్నింగ్టన్ కళాశాల, కొలంబియా యూనివర్శిటీలలో సృజనాత్మక రచనలపై  ఆమె ఆభ్యాసం చేసింది. జనవరి, 2010లో కిరణ్ దేశాయ్‌తో తనకు సంబంధం ఉన్నట్లు నోబెల్ బహుమతి గ్రహీత ఓరన్ పాముక్ వెల్లడించాడు.
వృత్తి
1998లో ప్రచురించబడిన ఆమె తొలి నవల హుల్లాబాలూ ఇన్ ది గువా ఆర్చర్డ్ సల్మాన్ రష్దీ వంటి రచయితల ప్రశంసలను అందుకుంది. అలాగే 35 ఏళ్ల లోపు ఉన్న కామన్వెల్త్ దేశాల పౌరులు రచించిన ఉత్తమ సృజనాత్మక నవలలకు రచయితల సంఘం అందించే బెట్టీ ట్రాస్క్ అవార్డు, ను కూడా అది గెలుచుకుంది.
ఆమె రెండో నవల ది ఇన్‌హెరిటెన్స్ ఆఫ్ లాస్, (2006) కు ఆసియా, ఐరోపా, అమెరికా సంయుక్త రాష్ట్రాల వ్యాప్తంగా విమర్శకుల ప్రశంసలను విశేషంగా దక్కించుకుంది. అంతేకాక 2006 మ్యాన్ బుకర్ ప్రైజు, 2006 నేషనల్ బుక్ క్రిటిక్స్ సర్కిల్ కాల్పనిక అవార్డును కూడా గెలుచుకుంది.
సెప్టెంబరు, 2007లో BBC రేడియో 3లో మైఖేల్ బర్కిలీ నిర్వహించిన జీవితచరిత్ర సంబంధ సంగీత చర్చా కార్యక్రమం ప్రైవేట్ ప్యాషన్స్‌కు ఆమె అతిథిగా హాజరయింది. మే 2007లో ప్రారంభ ఆసియా హౌస్ ఫెస్టివల్ ఆఫ్ ఆసియన్ లిటరేచర్‌లో ఆమె విశిష్ట రచయిత్రి.
బయటి లింకులు
వర్గం:1971 జననాలు వర్గం:ఆంగ్ల రచయితలు వర్గం:భారతీయ నవలా రచయితలు వర్గం:అమెరికాలో హిందువులు వర్గం:భారతీయ మహిళా రచయితలు వర్గం:బుకర్ బహుమతి గ్రహీతలు వర్గం:జీవిస్తున్న ప్రజలు వర్గం:పంజాబ్ రచయితలు వర్గం:అమెరికన్ రచయిత్రులు
షెల్లీ ఒబెరాయ్
షెల్లీ ఒబెరాయ్ ఢిల్లీకి చెందిన రాజకీయ నాయకురాలు. ఆమె 2022లో జరిగిన ఢిల్లీ మున్సిపల్ కార్పొరేషన్ ఎన్నికల్లో ఢిల్లీ ఈస్ట్ పటేల్ నగర్ వార్డ్ నుండి కార్పొరేటర్‌గా గెలిచి 2023 ఫిబ్రవరి 22న ఢిల్లీ మేయర్‌గా ఎన్నికైంది.
జననం, విద్యాభాస్యం
షెల్లీ ఒబెరాయ్ 1984లో జన్మించింది. ఆమె హిమాచల్ ప్రదేశ్ యూనివర్శిటీలో కామర్స్‌లో మాస్టర్ డిగ్రీ, ఇందిరాగాంధీ నేషనల్ ఓపెన్ యూనివర్శిటీ స్కూల్ ఆఫ్ మేనేజిమెంట్ స్టడీస్‌లో ఫిలాసపీలో డాక్టర్ పట్టా అందుకుంది. షెల్లీ ఒబెరాయ్ కాలేజీలో అత్యధిక గ్రేడ్ పాయింట్ ఏవరేజ్ సాధించినందుకు స్కాలర్‌షిప్‌తో పాటు, 'మిస్ కమ్లా రాణి' ప్రైజ్‌ను అందుకుంది. ఆమె ఆ తరువాత ఢిల్లీ యూనివర్శిటీలో అసిస్టెంట్ ప్రొఫెసర్‌గా పని చేసింది.
రాజకీయ జీవితం
షెల్లీ ఒబెరాయ్ 2013లో ఆమ్ ఆద్మీ పార్టీ ద్వారా రాజకీయాల్లోకి వచ్చి, ఢిల్లీ ఆప్ మహిళా విభాగం ఉపాధ్యక్షురాలిగా పని చేసి చేసింది. ఆమె 2022 డిసెంబర్ 7న ఢిల్లీ మున్సిపల్ కార్పొరేషన్ (ఎంసీడీ) ఎన్నికల్లో ఢిల్లీ ఈస్ట్ పటేల్ నగర్ 86వ వార్డ్ నుండి కార్పొరేటర్‌గా గెలిచి 2023 ఫిబ్రవరి 22న ఢిల్లీ మేయర్‌గా ఎన్నికైంది.
మూలాలు
వర్గం:ఆమ్ ఆద్మీ పార్టీ రాజకీయ నాయకులు
బుచ్చాన్ పల్లి
బుచ్చాన్ పల్లి, తెలంగాణ రాష్ట్రం, వికారాబాదు జిల్లా, మర్పల్లి మండలంలోని గ్రామం.
ఇది మండల కేంద్రమైన మర్పల్లి నుండి 4 కి. మీ. దూరం లోను, సమీప పట్టణమైన సదాశివపేట నుండి 29 కి. మీ. దూరంలోనూ ఉంది. 2016 లో చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లా లోని ఇదే మండలంలో ఉండేది.
గణాంకాలు
2011 భారత జనగణన గణాంకాల ప్రకారం ఈ గ్రామం 733 ఇళ్లతో, 3223 జనాభాతో 1731 హెక్టార్లలో విస్తరించి ఉంది. గ్రామంలో మగవారి సంఖ్య 1576, ఆడవారి సంఖ్య 1647. షెడ్యూల్డ్ కులాల సంఖ్య 616 కాగా షెడ్యూల్డ్ తెగల సంఖ్య 443. గ్రామం యొక్క జనగణన లొకేషన్ కోడ్ 573988.
విద్యా సౌకర్యాలు
గ్రామంలో ఒక జిల్లాపరిషత్ ఉన్నత పాఠశాల ఉంది. ప్రభుత్వ ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి. ఒక ప్రభుత్వ అనియత విద్యా కేంద్రం ఉంది.సమీప బాలబడి మర్పల్లిలో ఉంది.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల మర్పల్లిలోను, ఇంజనీరింగ్ కళాశాల వికారాబాద్లోనూ ఉన్నాయి. సమీప వైద్య కళాశాల హైదరాబాదులోను, మేనేజిమెంటు కళాశాల, పాలీటెక్నిక్‌లు వికారాబాద్లోనూ ఉన్నాయి. సమీప వృత్తి విద్యా శిక్షణ పాఠశాల వికారాబాద్లోను, దివ్యాంగుల ప్రత్యేక పాఠశాల హైదరాబాదు లోనూ ఉన్నాయి.
ప్రభుత్వ వైద్య సౌకర్యం
బూచన్‌పల్లిలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు.సమీప సామాజిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. పశు వైద్యశాల, సంచార వైద్య శాల గ్రామం నుండి 5 కి.మీ. లోపు దూరంలో ఉన్నాయి. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. ప్రత్యామ్నాయ ఔషధ ఆసుపత్రి గ్రామం నుండి 5 నుండి 10 కి.మీ. దూరంలో ఉంది. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలోఒక ప్రైవేటు వైద్య సౌకర్యం ఉంది. ఒక నాటు వైద్యుడు ఉన్నారు.
తాగు నీరు
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
బూచన్‌పల్లిలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
ఈ గ్రామానికి సమీపములోని టౌన్ సదాశివపేట్. ఇది 30 కి.మీ. దూరములో ఉంది. ఇక్కడికి రోడ్డు వసతి వుండి బస్సుల సౌకర్యమున్నది. ఇక్కడికి దగ్గరిలోని రైల్వే స్టేషనులు మర్ పల్లి, కోహిర్ రైల్వే స్టేషనులు. హైదరాబాదు రైల్వే స్టేషను ఇక్కడికి 90 కి.మీ దూరములో ఉంది.
సమీప గ్రామాల నుండి ఆటో సౌకర్యం ఉంది. ప్రభుత్వ రవాణా సంస్థ బస్సు సౌకర్యం, రైల్వే స్టేషన్ మొదలైనవి గ్రామానికి 5 కి.మీ. లోపు దూరంలో ఉన్నాయి. ప్రైవేటు బస్సు సౌకర్యం, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
ప్రధాన జిల్లా రహదారి, జిల్లా రహదారి గ్రామం నుండి 5 కి.మీ. లోపు దూరంలో ఉన్నాయి. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 కి.మీ. లోపు దూరంలో ఉన్నాయి.
ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది. రోజువారీ మార్కెట్ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 5 కి.మీ. లోపు దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 కి.మీ.లోపు దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 5 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
బూచన్‌పల్లిలో భూ వినియోగం కింది విధంగా ఉంది:
నీటిపారుదల సౌకర్యాలు
బూచన్‌పల్లిలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
బూచన్‌పల్లిలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
మొక్కజొన్న, ప్రత్తి, జొన్న
శాఖాపూర్ (నిడమానూరు)
శాఖాపూర్, తెలంగాణ రాష్ట్రం, నల్గొండ జిల్లా, నిడమానూరు మండలంలోని గ్రామం.
ఇది మండల కేంద్రమైన నిడమానూరు నుండి 2 కి. మీ. దూరం లోను, సమీప పట్టణమైన మిర్యాలగూడ నుండి 21 కి. మీ. దూరంలోనూ ఉంది.
జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత నల్గొండ జిల్లా లోని ఇదే మండలంలో ఉండేది.
గ్రామ జనాభా
2011 భారత జనగణన గణాంకాల ప్రకారం ఈ గ్రామం 418 ఇళ్లతో, 1567 జనాభాతో 628 హెక్టార్లలో విస్తరించి ఉంది. గ్రామంలో మగవారి సంఖ్య 815, ఆడవారి సంఖ్య 752. షెడ్యూల్డ్ కులాల సంఖ్య 555 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 577446 .పిన్ కోడ్: 508278.
విద్యా సౌకర్యాలు
గ్రామంలో రెండుప్రైవేటు బాలబడులు ఉన్నాయి. ప్రభుత్వ ప్రాథమిక పాఠశాల ఒకటి, ప్రైవేటు ప్రాథమిక పాఠశాల ఒకటి, ప్రైవేటు ప్రాథమికోన్నత పాఠశాల ఒకటి, ప్రైవేటు మాధ్యమిక పాఠశాల ఒకటి ఉన్నాయి.సమీప జూనియర్ కళాశాల నిడమానూరులోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు మిర్యాలగూడలోనూ ఉన్నాయి. సమీప వైద్య కళాశాల నార్కట్ పల్లిలోను, పాలీటెక్నిక్‌ నల్గొండలోను, మేనేజిమెంటు కళాశాల మిర్యాలగూడలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం మిర్యాలగూడలోను, దివ్యాంగుల ప్రత్యేక పాఠశాల నల్గొండ లోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉన్నాయి. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. కుళాయిల ద్వారా శుద్ధి చేయని నీరు కూడా సరఫరా అవుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉన్నాయి. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి.
సమీప గ్రామాల నుండి ఆటో సౌకర్యం ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రభుత్వ రవాణా సంస్థ బస్సు సౌకర్యం గ్రామానికి 5 కి.మీ. లోపు దూరంలో ఉంది. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
జిల్లా రహదారి గ్రామం గుండా పోతోంది. రాష్ట్ర రహదారి గ్రామం నుండి 5 కి.మీ. లోపు దూరంలో ఉంది. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 కి.మీ. లోపు దూరంలో ఉన్నాయి.
ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 కి.మీ. లోపు దూరంలో ఉంది. సినిమా హాలు, పబ్లిక్ రీడింగ్ రూం గ్రామం నుండి 5 కి.మీ.లోపు దూరంలో ఉన్నాయి. గ్రంథాలయం గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 7 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
విద్యా ప్రకాశానందగిరి స్వామి
బాల్యం, విద్యాభ్యాసం
విద్యా ప్రకాశానందగిరి స్వామి ఆనంద నామ సంవత్సర చైత్ర బహుళ తదియ (13-4-1914) నాడు బందరులో రామస్వామి, సుశీలా దేవి అనే పుణ్య దంపతులకు మూడవ పుత్రుడుగా జన్మించాడు. తండ్రి రామస్వామి న్యాయవాది. దేశభక్తి మెండుగా గలవాడు. హైందవ సమాజాన్ని చక్కగా సంస్కరించాలనే దృఢ సంకల్పంతో పనిచేసిన సంఘసంస్కర్త. భగవద్గీత, ఉపనిషత్తులు, బ్రహ్మ సూత్రాలను భాష్యంతో సహా అధ్యయనం చేశాడు. శిష్టాచార సంపన్నులైన ఈ పుణ్య దంపతుల ఇంటికి తరచుగా విద్వాంసులు, సాధు మహాత్ములు వచ్చేవారు. వేదాంత గోష్టులు జరుగుతుండేవి.
శాఖాపూర్ (నిడమానూరు)
భూమి వినియోగం
సఖాపూర్లో భూ వినియోగం కింది విధంగా ఉంది:
విద్యా ప్రకాశానందగిరి స్వామి
బాల్యం, విద్యాభ్యాసం
విద్యాప్రకాశానంద బాల్యనామం ఆనంద మోహన్. చిన్నతనంలోనే ఎంతో ప్రజ్ఞా ప్రాభవం ప్రదర్శించేవాడు. పసితనం నుంచే ఎంతో దైవ భక్తి ఉండేది. రామస్వామి ఆధ్యాత్మికంగా ఎదిగే కొద్దీ ప్రాపంచిక విషయాల పట్ల తీవ్ర విరక్తి ఏర్పరచుకున్నాడు. వకీలు వృత్తికి రాజీనామా చేసి చిన్న పర్ణ కుటీరంలో జీవిస్తూ, ధ్యానం, జపం, భజన, పారాయణం, అర్చన, ఆత్మవిచారణ, వేదాంతగోష్టులతో కాలం గడపసాగాడు. ఆదర్శ గృహిణి సుశీలాదేవి భర్తకు అన్ని విధాలా సహకరించేది. సహజంగానే ఆధ్యాత్మిక సంస్కారం గల ఆనంద మోహనుని చిత్త వృత్తి దైవ మార్గంలో పురోగమించటానికి వాతావరణం అనుకూలించింది.
శాఖాపూర్ (నిడమానూరు)
నీటిపారుదల సౌకర్యాలు
సఖాపూర్లో వ్యవసాయానికి నీటి సరఫరా కింది వనరుల ద్వారా జరుగుతోంది.
విద్యా ప్రకాశానందగిరి స్వామి
బాల్యం, విద్యాభ్యాసం
తండ్రితో పాటు "పంచదశి", "జీవన్ముక్తి", "ప్రకాశిక " గ్రంథాలను పఠించేవాడు. "భర్తృహరి సుభాషితం", "ప్రశ్నోత్తర", "గాయత్రీ రామాయణం", "ఆత్మబోధ" గ్రంథాలన్నీ కంఠస్థం చేసాడు. తండ్రి ఆంగ్లాంధ్ర భాషల్లో ప్రవీణుడవడం చేత వివిధ సంస్థల వారు భగవద్గీతపై ఉపన్యసించవలసినదిగా ఆహ్వానించేవారు. ఆనందమోహన్ కూడా ఆయా సందర్భాల్లో తండ్రి గారితో వెళ్ళి శ్లోకాలను చదువుతూ ఉంటే, అతను వ్యాఖ్యానం చేసేవాడు. ఆ విధంగా బాల్యం నుంచి ఆనందమోహన్ కు భగవద్గీతతో అనుబంధం ఏర్పడింది. దేశభక్తి ప్రభావితుడైన రామస్వామి ఇంట్లోనే నూలు వడికి ఖద్దరు వస్త్రాలనే ధరించేవాడు. దీపావళినాడు బాణసంచా కాల్చడం నిషిద్ధం. ఆనాడు 108 జ్యోతుల్ని ఓంకారంతో వెలిగించేవాడు.
శాస్త్ర విధుల ననుసరించి ఉపనయన సంస్కారం పొందిన ఆనందమోహన్, ఒకసారి వేటపాలెం లోని సారస్వతనికేతనంలో ఆనాటి ప్రభుత్వ ఆస్థాన కవి శ్రీ కాశీకృష్ణాచార్యుల అధ్యక్షతన జరిగిన సమావేశంలో వేద ప్రతిపాదితాలైన బ్రహ్మ చర్య ధర్మాల గురించి అనర్గళంగా తన వాక్పటిమతో సంస్కృతం, తెలుగు, ఆంగ్ల భాషల్లో ఉపన్యసించి సభలోని విద్వాంసులను పెద్దలను ఆశ్చర్యచకితుల్ని చేశాడు. బ్రహ్మశ్రీ కాశీకృష్ణాచార్యులవారు " ఈ బాలబ్రహ్మచారి భవిష్యత్తులో గొప్ప యతీశ్వరుడు కాగలడు. ఇతని కీర్తి నలుదెసలా వ్యాపిస్తుంది." అంటూ ఆశీర్వదించాడు.
అతను చదువు అందరిలాగే సర్వసాధారణంగానే సాగింది. మెట్రిక్యులేషన్ వరకు విజయవాడ లోను తర్వాత డిగ్రీ మచిలీపట్నంలో పూర్తి చేశాడు. 1933 లో బి.ఎ.పట్టా పుచ్చుకొన్న ఆనందుడు కళాశాలలో చదివే రోజుల్లోనే రాష్ట్ర స్థాయిలో ఎన్నో బహుమతులు సాధించాడు. ఉన్నత చదువుల కోసం ఆ రోజుల్లో అందరిలానే వారణాసి లోని బెనారస్ హిందూ విశ్వవిద్యాలయా నికి వెళ్ళాడు. అక్కడే 'కోవిద' పరీక్ష పూర్తి చేశాడు.
ఆధ్యాత్మిక పరిమళం
వివేకానందస్వామి సారస్వతాన్ని సంపూర్ణంగా అధ్యయనం చేయటం ద్వారా ఆధ్యాత్మిక వికాసాన్ని పొందారు. భగవద్గీత బైబిల్ కు గల సామ్యాన్ని తులనాత్మకంగా అధ్యయనం చేశారు. జాతీయోద్యమంలో భాగంగా సూత్ర యజ్ఞమనే పేరుతో రాట్నం నుండి నూలు తీసి దుస్తులు నేయించి ధరించటమనే మహా యజ్ఞంలో పాల్గొని అందులోనూ స్వర్ణపతకాలు సంపాదించాడు. ఆనందమోహన్ తండ్రి శ్రీ మలయాళస్వాముల వారిని తమ గురువుగా నిర్ణయించుకున్నారు. వారు రచించిన "శుష్క వేదాంత తమోభాస్కరం" వారిని ఎంతగానో ఆకర్షించింది.
తన 34వ ఏట శ్రీ సద్గురు మళయాళస్వామి వారి సన్నిధిలో సన్యాస దీక్ష స్వీకరించాడు. అప్పుడే అతను పేరు విద్యాప్రకాశానందగిరి స్వామిగా మార్చుకున్నాడు. మలయాళస్వామి అనుగ్రహ దృష్టి ఆనందమోహనుడిపై పడింది. అప్పుడే స్వామి అతడికి పంచాక్షరీ మంత్రాన్ని ఉపదేశించారు. ఆ విధంగా గురుశిష్యులిద్దరికీ అనుబంధం ఏర్పడింది. హిందీ భాషలో పరిజ్ఞానం అవసరమని భావించి రాష్ట్ర విశారద పరీక్షల్లో ఉత్తీర్ణుడైన ఆనందమోహనుడిని మరింత ఉత్తమమైన ప్రజ్ఞ సంపాదించటానికి తండ్రిగారు కాశీ విద్యా పీఠానికి పంపారు.అక్కడి విద్యార్థులు నడిపే ఇంగ్లీషు మాసపత్రికకు, "తపోభూమి" అనే హిందీ పత్రికకు ఆనందుడు సంపాదకత్వం వహించారు.
ఆశ్రమ ప్రవేశం
1936, మే 17 వ తేదీన ఆనందుడు ఆశ్రమ ప్రవేశం చేశాడు. శ్రీవారి నిష్టాశ్రమానికి దక్షిణ దిశలో ఏకాంతంగా గుహాలయంలో తపోనిష్టతో కూడిన కూడిన సాధనానుష్టానాలు ప్రారంభించాడు. అపక్వాహారాన్ని స్వీకరిస్తూ గురు సన్నిధిలో 12 సంవత్సరాలు తపస్సాధనలో అనేక గ్రంథాలను రచించారు. యోగవాశిష్టం అనువాదం చేశాడు. "ధర్మపథం" ఆంధ్రానువాదం చేశారు.
గురుదేవులు ఓంకార సత్రయాగంలో చెప్పిన దివ్యప్రబోధాలను గ్రంథ రూపంలో అందించారు. ఒక సంవత్సరం మౌననిష్ఠ సాగించారు. శిష్యుని పురోగతిని గమనించిన గురుదేవులు అతనికి మహావాక్యాలను ఉపదేశించి సన్యాస స్వీకారానికి ఏర్పాటుచేశాడు. గిరి సంప్రదాయానుసారంగా శ్రీ విద్యా ప్రకాశనందగిరి అని అతనికి నామకరణం చేసి ఉపదేశ ప్రబోధాలను అధికారమిచ్చారు. సన్యాసం స్వీకరించిన మూడు సంవత్సరాలకు శ్రీ శుకబ్రహ్మాశ్రమం స్థాపించాడు. గురువు శ్రీ వ్యాసాశ్రమం స్థాపిస్తే శిష్యుడైన విద్యాప్రకాశానంద వ్యాసుని కుమారుడైన శుకముని పేరు మీదుగా ఆశ్రమం స్థాపించాడు. 1950 సంవత్సరంలో శ్రీ శుక బ్రహ్మ ఆశ్రమానికి సద్గురుదేవులు శ్రీ మలయాళ స్వామి వారి ఆధ్వర్యంలో ప్రవేశోత్సవం జరిగింది.
శుక బ్రహ్మ ఆశ్రమ కార్యక్రమాలు
ఆశ్రమం స్థాపించాక స్వామివారు పలు ఆధ్యాత్మిక కార్యక్రమాలు చేపట్టాడు.శుకబ్రహ్మాశ్రమం యొక్క ముఖ్యమైన సందేశం "నిర్భయుడై ఉండుము. భగవంతుడు మీ చెంతే ఉన్నాడు". ఈ ఆశ్రమం చిత్తూరు జిల్లా ప్రముఖ శైవ క్షేత్రమైన శ్రీకాళహస్తిలో సువర్ణముఖీ నదీ తీరాన వెలసి ఉంది. ఆశ్రమం స్థాపించినది మొదలు అనేక ఆధ్యాత్మిక కార్యక్రమాలు నిర్వహిస్తూనే ఉన్నాడు. వేదాంత సంబంధ అంశాలమీద, అలౌకిక విషయాల మీద చర్చలు జరిపారు. అపార జ్ఞానాన్ని సంపాదించారు. భగవద్గీత పారాయణం చేశారు.
ఆశ్రమంలో గీతా పారాయణ ప్రవచనాలపై ఒక ప్రార్థనా మందిరం నిర్మించబడింది. సాధకుల నివాసానికీ, వంటకు, భోజనాదులకు కుటీరాలు నిర్మించారు. 1954 సంవత్సరంలో శ్రీ శుక బ్రహ్మాశ్రమంలోనే శ్రీ వ్యాసాశ్రమం వారు నిర్వహించే 28 వ సనాతన సభ దిగ్విజయమయింది.1955 లో జరిగిన ఆశ్రమ పంచమ వార్షికోత్సవానికి వ్యవస్థాపకులు శ్రీ శివానంద సరస్వతీ మహారాజ్ గారు తమ దివ్య సందేశాన్ని పంపించారు.
"మానవ జాతి సముద్ధరణపై వారు సాగిస్తున్న ఉద్యమం విజయవంతం అవుగాక!" అంటూ శ్రీ ముఖం పంపారు. 1956 సంవత్సరం నుండి శ్రీ సనాతన వేదాంత సభలకు శ్రీ విద్యాప్రకాశనందగిరి స్వామి వారు అధ్యక్షస్థానం వహించారు. శ్రీ మలయాళ స్వాముల వారి అనుజ్ఞతో, ఆశీస్సులతో శ్రీ స్వాములవారు గీతాజ్ఞాన యజ్ఞాలను 1957 సంవత్సరంలో ప్రారంభించారు. గుంటూరు జిల్లాలో మొదటి గీతాజ్ఞాన యజ్ఞం నిర్వహించారు. పండితులు, పామరులు, స్త్రీలు, పురుషులు, వృద్ధులు, బాలకులు తన్మయులై స్వామివారి ప్రవచనాలు శ్రద్ధగా వినేవారు. అలా మొదలైన ఈ యజ్ఞం నిర్విఘ్నంగా కొనసాగింది. హైదరాబాదులో తితిదే వారి సౌజన్యంతో నూరవ గీతాయజ్ఞాన్ని పూర్తి చేశాడు. వివిధ వార్తాపత్రికలు స్వామిని ప్రశంసిస్తూ వారి వారి పత్రికల్లో ప్రకటనలు వేసేవారు. ఆశ్రమంలో విశేష కార్యక్రమాలు జరిగే రోజులలో భక్తులకు అన్న వస్త్ర దానాలు జరిగేవి. ఆశ్రమం చుట్టుప్రక్కల నివసించే గిరిజనుల కోసం ఆనంద వైద్యాలయం స్థాపించబడింది. thumbnail|right|విద్యాప్రకాశానందగిరి స్వామి స్వరంలో వశిష్ఠ గీత (నమూనా) ఆశ్రమాన్ని స్థాపించిన పదమూడు సంవత్సరాలకు మౌక్తికోత్సవం నిర్వహించాడు. ఆ తరువాత స్వర్ణోత్సవం కూడా జరిగింది. వేదాంతభేరి అనే ఆధ్యాత్మిక మాసపత్రికను ప్రారంభించి వేదాంతపరమైన అనేక విషయాలపై వివరణ ఇచ్చాడు. అనేక కథల ద్వారా ప్రజలను ఆధ్యాత్మిక మార్గం వైపు మళ్ళించాడు. అదే సమయంలో గీతామకరందమనే గ్రంథాన్ని వెలువరించాడు.
రచనలు
స్వాములవారు తమ గురువుగారి వలె అనేక రచనలు చేశారు.
సేవా కార్యక్రమాలు
వేదాంత కార్యక్రమాలతో అతను సంతృప్తి చెందకుండా మానవసేవయే మాధవసేవ గాభావించి ప్రభుత్వానికి సహాయం చేశాడు. ఆ విరాళంతో ప్రభుత్వం డిగ్రీ కళాశాలను, తదుపరి జూనియర్ కళాశాలను స్థాపించి వాటికి అతను పేరే పెట్టారు. అంతటితో ఆగకుండా చుట్టు పక్కల ఉన్న పేద ప్రజలకోసం ఒక కంటి ఆసుపత్రిని నిర్మించాలనుకున్నాడు. భక్తకన్నప్ప పేరుతో అక్కడే ఉచిత కంటి వైద్యశాలను నిర్మించాడు.
స్వామి వారి సందేశాలు(పంచామృతాలు)
తన శిష్యుడైన విద్యాస్వరూపానంద స్వామిని తన వారసుడిగా నియమించి చైత్ర శుద్ధ చతుర్దశి నాడు (10-4-1998) మహాసమాధి పొందాడు. అతను సమాధి చుట్టూ ఒక ధ్యానమందిరాన్ని నిర్మించి పైన శివలింగాకారంలో గోపురం ఏర్పాటు చేశారు.
మూలాలు
వర్గం:1914 జననాలు వర్గం:1998 మరణాలు వర్గం:తెలుగు రచయితలు వర్గం:సంస్కృత రచయితలు వర్గం:కృష్ణా జిల్లా ఆధ్యాత్మిక గురువులు వర్గం:అద్వైతం వర్గం:కృష్ణా జిల్లా తత్వవేత్తలు వర్గం:కృష్ణా జిల్లా రచయితలు వర్గం:కృష్ణా జిల్లా ప్రవచనకర్తలు వర్గం:ఈ వారం వ్యాసాలు
భీమవరం రెవెన్యూ డివిజను
భీమవరం రెవెన్యూ డివిజను,  పశ్చిమ గోదావరిజిల్లాకు చెందిన ఆదాయ పరిపాలనా విభాగం. ఈ పరిపాలన విభాగం కింద 9 మండలాలు ఉన్నాయి. భీమవరం నగరంలో ఈ విభాగం ప్రధాన కార్యాలయం ఉంది. జిల్లాల పునర్విభజన తర్వాత భీమవరం రెవెన్యూ డివిజన్ గా ఏర్పాటు చేశారు.
అక్కినేని అవార్డు పొందిన చిత్రాలు
The Akkineni Award for best home-viewing feature film winners: right|thumb|100px|100% లవ్ right|thumb|100px|అందరి భందువయ right|thumb|100px|చందమామ right|thumb|100px|శ్రీరామదాసు right|thumb|100px|మల్లీశ్వరి right|thumb|100px|వాసు
మూలాలు
వర్గం:నంది పురస్కారాలు
జనగణన పట్టణం
జనగణన పట్టణం అనేది ఒక రకమైన పట్టణం. ఇది ఉన్న దేశాన్ని బట్టి, దీనికి కొన్ని ప్రత్యేక లక్షణాలుంటాయి.జనగణన పట్టణాలును చట్టబద్ధమైన పట్టణాలుగా పరిగణించుతారు.వీటిని నిర్వచించటంలో భారత జనాభా గణాంకాల శాఖ ప్రముఖ పాత్ర వహించింది.
భారతదేశం
అధికారికంగా పట్టణం అని ప్రకటించనిది, ఒక పట్టణం లాగా నిర్వహించబడనిదీ, కానీ జనాభా ప్రకారం అది పట్టణ లక్షణాలు ఉన్న దాన్ని భారతదేశంలో జనగణన పట్టణం అంటారు. అలాంటి పట్టణాలకు కింది లక్షణాలు ఉంటాయి:
భారతదేశంలో జనగణన పట్టణాలకు ఉదాహరణలు: తెలంగాణ లోని ఘట్‍కేసర్, బాచుపల్లి ఆంధ్రప్రదేశ్‌లో పీలేరు, వడ్డేశ్వరం
2011 జనగణన
భారతదేశంలో జనాభా గణన పట్టణాల సంఖ్య 2001లో 1,362 ఉండగా, 2011 నాటికి 3,894 కు పెరిగింది. ప్రధాన్ (2013) ప్రకారం, గత దశాబ్దంలో పట్టణప్రాంతాల వృద్ధిలో ఈ జనగణన పట్టణాల వాటా 30% వరకు ఉంది. పశ్చిమ బెంగాల్, కేరళ రాష్ట్రాల్లో జనగణన పట్టణాల సంఖ్య అత్యధికంగా పెరిగిందని ప్రధానమంత్రి అవాస్ యోజన ద్వారా తెలుస్తుంది.
పట్టణాభివృద్ధి మంత్రిత్వ శాఖ ప్రకటన
జనగణన పట్టణాలను పట్టణ ప్రాంతాలుగా గుర్తించే ప్రక్రియను ప్రారంభించడానికి చర్యలు తీసుకోవాలని భారత ప్రభుత్వ పట్టణ అభివృద్ధి మంత్రిత్వ శాఖ 2016 మేలో వివిధ రాష్ట్రాలను కోరింది. ఈ ప్రాంతాల ప్రణాళికాబద్ధమైన అభివృద్ధి కోసం చట్టబద్ధమైన పట్టణ స్థానిక సంస్థ (యుఎల్‌బి) ఏర్పడాలంటే వాటి మార్పిడి అవసరం అనేది ప్రభుత్వ వాదన. కేంద్ర ప్రభుత్వ పట్టణాభివృద్ధి శాఖ కార్యదర్శి రాజీవ్ గౌబా ఒక ప్రకటనలో ఇలా అన్నాడు:
ఈ పట్టణాలకు చట్టబద్ధమైన హోదా ఇస్తే అదనంగా లాభం పొందవచ్చని కూడా కేంద్రం రాష్ట్రాలకు తెలియజేసింది. ఎక్కువ సంఖ్యలో చట్టబద్ధమైన పట్టణాలు ఉన్నందున, 14 వ ఆర్థిక కమిషన్ నివేదిక ప్రకారం రాష్ట్రాలు కేంద్రం నుండి ఎక్కువ డబ్బు పొందగలవని తెలిపింది. ఇంకా అదనంగా, అటల్ మిషన్ ఫర్ రిజువనేషన్ అండ్ అర్బన్ ట్రాన్స్ఫర్మేషన్ (అమృత్) పథకం కింద, ఈ రాష్ట్రాలు / యుటిలకు నిధుల కేటాయింపును నిర్ణయించడానికి అక్కడున్న చట్టబద్ధమైన పట్టణాల సంఖ్యను బట్టి 50% అదనపు ప్రయోజనం లభిస్తుందని కూడా తెలిపింది..
ఈ ప్రకటన తరువాత, మహారాష్ట్ర రాష్ట్ర ప్రభుత్వం రాష్ట్రంలోని 19 జనగణన పట్టణాలను చట్టబద్ధమైన యుఎల్‌బిలుగా మార్చింది. ఈ 19 జనగణన పట్టణాలు పూణే పట్టణానికి సమీపంలోనే ఉన్నాయి. ఈ మార్పిడి వలన నగరం లోని మౌలిక సదుపాయాలపై జనాభా ఒత్తిడి తగ్గుతుందని భావిస్తున్నారు.
ఐర్లాండ్
ఐర్లాండ్ కేంద్ర గణాంకాల కార్యాలయం ప్రకారం, "చట్టబద్దమైన సరిహద్దులు లేకుండా యాభై లేదా అంతకంటే ఎక్కువ ఆక్రమిత నివాసాల సమూహాన్ని కలిగి ఉండి, దీనిలో ముప్పై నివాస గృహాల సముదాయం 800 మీటర్ల దూరంలో రహదారికి ఇరువైపులా ఉన్నా, లేదా రహదారికి ఒక వైపున ఇరవై ఇళ్ళు ఉన్నా" దాన్ని జనగణన పట్టణంగా పరిగణిస్తారు. ఇవి స్పష్టమైన సరిహద్దులుండి, స్థానిక స్వపరిపాలన ఉండే మునిసిపల్ పట్టణాల కంటే ఇవి భిన్నంగా ఉంటాయి.అయితే స్థానిక ప్రభుత్వ సంస్కరణ చట్టం 2014 ద్వారా మునిసిపల్ పట్టణాలను రద్దు చేసారు.
బయటి లింకులు
వర్గం:జనాభా వర్గం:జనగణన పట్టణాలు వర్గం:జనాభా గణాంకాలు
నిమ్మగడ్డ వెంకట కృష్ణ రావు
నిమ్మగడ్డ వెంకట కృష్ణారావు  గారు, 1909 సెప్టెంబరు 8 న డోకిపర్రు గ్రామంలో జన్మించారు. వీరి తండ్రి రత్తయ్య. కృష్ణారావు గారు, చదువుకునే రోజులలో దేశభక్తి కిరణాలు, ఆయన పై ప్రసరించి స్వాతంత్ర్య సమర ఉద్యమంలో అడుగుపెట్టారు. జిల్లా కాంగ్రెస్ సంఘ కార్యాలయ కార్యదర్శిగా వున్నప్పుడు, ఆయన కాంగ్రెస్ రికార్డులను బ్రిటిష్ పోలీసుల వశం కాకుండా రాత్రికి రాత్రి సురక్షితమైన చోటుకి తరలించారు. 19.6.30 సం. న ఉప్పు సత్యాగ్రహం లో పాల్గొన్నందుకు శిక్ష విధించ బడింది. రాజమండ్రి, తిరుచునాపల్లి జైళ్ళలో శిక్షననుభవించారు. శాసనోల్లంఘనంలో 11.1.1932 న కాంగ్రెస్ కరపత్రాలు పంచుతుండగా, పోలీసులు అరెస్టు చేసి,  దారుణంగా చావ గొట్టారు. 1942 క్విట్ ఇండియా ఉద్యమం లో పాల్గొనందుకు, పామర్రు సబ్ జైలులో నిర్బంధించారు. వీరు జాతీయ ఉద్యమంలో పెక్కు సంవత్సరాలు ప్రముఖ పాత్ర వహించారు. వీరికి, ఉత్తర  భారత నాయకులతో సన్నిహిత సంబంధాలు  కలిగి ఉన్నారు. ఆంధ్ర పర్యటనలో, గాంధీజీ విరాళాల నిమ్మిత్తం కౌతరం, డోకిపర్రు గ్రామాలను సందర్శించిన్నప్పుడు గాంధీజీకి కనుమూరి రామిరెడ్డి గారి తోటలో వున్న నారింజ, నిమ్మకాయలు ఇవ్వడంతో, గాంధీజీ,1941 సంవత్సర పర్యటనలో, ప్రత్యేకంగా నిమ్మగడ్డ వెంకట కృష్ణారావు గారికి 100 నారింజ, 100 నిమ్మకాయలు పంపమని వుత్తరం రాయడం జరిగింది.
1921 నుంచి 1946 మధ్య కాలంలో, గాంధీజీ కృష్ణాజిల్లా లో సుమారుగా 6  సార్లు పర్యటించారు. ఆ పర్యటన ఆద్యంతం నిమ్మగడ్డ వెంకట కృష్ణారావు గారి ఆధ్వర్యంలో రూపొందించబడింది. గాంధీజీ ఆంధ్ర ప్రాంతంలో సేకరించిన  విరాళాల మొత్తం విలువ  దేశంలో రెండొవ  స్థానంలో ఉండేది. మొదటి స్థానం పంజాబ్ రాష్టం. కృష్ణారావు గారు ఖద్దరు వ్యాపారం చేస్తూ, విజయవాడ లో ప్రముఖ న్యూస్ పేపర్ ఏజెన్సీని నడిపేవారు. భారత ప్రభుత్వం, నిమ్మగడ్డ వెంకట కృష్ణారావు గారిని, 'తామ్రపత్రం ' పురస్కారంతో గౌరవించింది.
హరివంశ్ నారాయణ్ సింగ్
పాత్రికేయుడిగా
టైమ్స్ ఆఫ్ ఇండియాతో ప్రారంభించి పాత్రికేయుడిగ పలు వేర్వేరు మీడియా ప్రచురణలలో పనిచేశారు. మాజీ ప్రధాని చంద్రశేఖర్‌కు అదనపు మీడియా సలహాదారుగా పనిచేశారు. 1989 లో అప్పటికి దాదాపు కనుమరుగైపోయిన స్థితిలో ఉన్న హిందీ ప్రచురణ, ప్రభాత్ ఖబర్‌లో చేరాడు. సర్క్యులేషను పరంగా భారతదేశంలోని అగ్రశ్రేణి వార్తాపత్రికలలో ఒకటిగా దాన్ని నిలిపాడు. పశుగ్రాసం కుంభకోణంతో సహా అనేక ఉన్నత స్థాయి పరిశోధనా కథనాలకు గాను ఈ వార్తాపత్రిక ప్రసిద్ధి చెందింది. \
మూలాలు
వర్గం:భారతీయ పాత్రికేయులు వర్గం:రాజ్యసభ సభ్యులు
33వ హైదరాబాద్ జాతీయ పుస్తక ప్రదర్శన
33వ హైదరాబాద్ జాతీయ పుస్తక ప్రదర్శన (హైదరాబాద్ బుక్ ఫెయిర్) హైదరాబాద్‌, ఇందిరా పార్క్‌ వద్దగల తెలంగాణ కళాభారతి (ఎన్టీఆర్‌ స్టేడియం) ప్రాంగణంలో జరిగింది. ఈ పుస్తక ప్రదర్శన డిసెంబర్ 23 నుంచి 1 జనవరి 2020 వరకు జరిగింది.
నిర్వహణ
33వ జాతీయ పుస్తక ప్రదర్శన డిసెంబర్ 23 నుంచి 1 జనవరి 2020 వరకు మధ్యాహ్నం 2.30 నుంచి రాత్రి 8.30 గంటల వరకు, శని, ఆదివారాలు, సెలవు రోజుల్లో  మధ్యాహ్నం 12.30 నుంచి  రాత్రి 9 గంటల వరకు నిర్వహించారు. మాజీ ప్రధాని డాక్టర్ పీవీ నర్సింహారావు పేరిట ప్రత్యేక ప్రాంగణాన్ని, ప్రముఖ అనువాదకుడు ఉర్దూ - తెలుగు సాహిత్యంలో పండితుడు, ఆచార్య డాక్టర్ నోముల సత్యనారాయణ పేరిట వేదికను ఏర్పాటు చేశారు. 330 స్టాళ్లతో ఏర్పాటు చేసిన ఈ పుస్తక ప్రదర్శనను రాష్ట్ర గవర్నర్ తమిళిసై సౌందరరాజన్ ప్రారంభించగా, రాష్ట్ర సాంస్కృతిక & పర్యాటక శాఖ మంత్రి వి. శ్రీనివాస్‌గౌడ్‌, ప్రణాళిక సంఘం ఉపాధ్యక్షుడు బి. వినోద్ కుమార్, టీఎస్పీఎస్సీ ఛైర్మన్‌ ఘంటా చక్రపాణి, హైదరాబాద్‌ బుక్‌ ఫెయిర్‌ అధ్యక్ష, కార్యదర్శులు జూలూరు గౌరీశంకర్, కోయ చంద్రమోహన్‌, రాష్ట్ర భాషా సాంస్కృతిక శాఖ సంచాలకుడు మామిడి హరికృష్ణ పాల్గొన్నారు.. పిల్లలకు, ఐడీ కార్డుతో వచ్చిన విద్యార్థులకు ఉచిత ప్రవేశం కల్పించారు. తొలిసారిగా బాలల కోసం బాలమేళాను, సాహితీ సభలు, పుస్తకావిష్కరణలు, తెలంగాణ రాష్ట్ర భాషా సాంస్కృతిక శాఖ సహకారంతో సాంస్కృతిక కార్యక్రమాలు నిర్వహించారు.
ఈ పుస్తక ప్రదర్శనలో తెలుగుకు సంబంధించి విశాలాంధ్ర, నవ తెలంగాణ, నవ చేతన, ఎమెస్కో, జైకో, తెలంగాణ భాషా సాంస్కృతిక శాఖ, తెలుగు వికీపీడియా, తెలంగాణ సాహిత్య అకాడమీ, తెలుగు అకాడమీ, పొట్టి శ్రీరాములు తెలుగు విశ్వ విద్యాలయం, కవిసంగమం, తెలుగు రచయితల సాహిత్యం, జనవిజ్ఞాన వేదిక ప్రచురణలు తదితర ప్రచురణ సంస్థలు స్టాళ్లను ఏర్పాటు చేశారు. దాదాపు 9 రాష్ట్రాల నుంచి పబ్లిషర్స్ స్టాల్స్ ను ఏర్పాటు చేశారు. మహాత్మాగాంధీ 150వ జయంతి ఉత్సవాలను పురస్కరించుకుని ప్రత్యేకంగా స్టాల్ ను ఏర్పాటు చేశారు.
మంగవాన్ శాసనసభ నియోజకవర్గం
మంగవాన్ శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం రీవా జిల్లా, రేవా లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
అభిషేకం (ధారావాహిక)
అభిషేకం 2008, డిసెంబరు 22న ఈటీవీలో ప్రారంభమైన ధారావాహిక. సోమవారం నుండి శనివారం వరకు మధ్యాహ్నం ప్రసారం చేయబడింది.
కథా సారాంశం
కుటుంబ సంబంధాలు, మానవ విలువల కథలో అభిషేకం ధారావాహిక సాగుతుంది. నరసింహం, సుశీలకు వినయ్, సుమతి అనే ఇద్దరు పిల్లలు ఉన్నారు. వ్యసపరుడై తన తల్లిన వేధిస్తుంన్నందుకు వినయ్ తండ్రిని ద్వేషిస్తాడు. నరసింహం కారణంగా సుమతి చనిపోతుంది. దాంతో వినయ్ తన ఇంటిని వదిలివెళ్ళి ఒక గ్రామంలోని మస్టారు కుటుంబంతో కలిసి జీవిస్తుంటాడు.
అలా వినయ్ మాస్టారుతో 12 సంవత్సరాలు ఉంటాడు, ఆ సమయంలో మాస్టారు కుమార్తె రేఖ, వినయ్ ని ప్రేమించడం ప్రారంభిస్తుంది. రేఖ నానమ్మకు ఇది ఇష్టం లేకపోవడంతో వినయ్, రేఖను దూరంగా ఉంచుతాడు. ఆ తరువాత వినయ్ సాఫ్ట్‌వేర్ ప్రొఫెషనల్‌గా మారి తన యజమాని కుమార్తె స్వాతిని కలుసుకుని ఆమెను వివాహం చేసుకుంటాడు. ఇంతలో, వినయ్ అనుకోకుండా తన తల్లి, మాస్టారులను కలుస్తాడు.
ఆసుపత్రిలో ఉన్న రేఖ పరిస్థితి విషమంగా ఉందని, ఎక్కువకాలం బతకదని వినయ్ తెలుసుకుంటాడు. తన తల్లి కోరిక మేరకు, రేఖ చివరి కోరికను తీర్చడానికి రేఖను వివాహం చేసుకుంటాడు. ఆ తరువాత రేఖ కోలుకొని వినయ్ ఇంటికి వస్తుంది. ఈ పరిస్థితిలో వినయ్ ఏ నిర్ణయం తీసుకుంటాడు, భార్య స్వాతి విషయంలో తన ప్రవర్తన ఎలా ఉంటుందనేది మిగతా కథ.
ఇతర లంకెలు
వర్గం:తెలుగు ధారావాహికలు
అఖిల భారత వైద్య విజ్ఞాన సంస్థ, రాయబరేలి
ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్, రాయబరేలి (ఎయిమ్స్ రాయబరేలి) అనేది ఒక వైద్య కళాశాల, ఆసుపత్రి, ఇది భారతదేశంలోని ఉత్తరప్రదేశ్ లోని రాయబరేలిలో ఉంది. ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్ (ఎయిమ్స్) లో ఇది ఒకటి. ఇది 2013 లో స్థాపించబడింది. ఇది పోస్ట్ గ్రాడ్యుయేట్ ఇన్స్టిట్యూట్ ఆఫ్ మెడికల్ ఎడ్యుకేషన్ అండ్ రీసెర్చ్ (పిజిఐఎంఆర్) యొక్క మార్గదర్శకత్వంలో పనిచేస్తుంది. అయితే ఈ ఇన్స్టిట్యూట్ 2019లో కార్యకలాపాలు ప్రారంభించింది, 2019 సంవత్సరంలో కార్యకలాపాలు ప్రారంభించిన ఆరు ఎయిమ్స్‌లో ఇది ఒకటి.
మూలాలజాబితా
వర్గం:వైద్య కళాశాలలు
వాఘా
భారత్-పాక్ సరిహద్దు లాహోర్ నుండి 24 km దూరంలోను, అమృత్‌సర్ నుండి32 km దూరంలో ఉంది. ఈ సరిహద్దు ప్రాంతం అట్టారి గ్రామానికి 3 kmల సమీపంలో ఉంది.
పర్యావలోకనం
వాఘా (పాకిస్తాన్‌లో వాహ్ఘా) భారత పాకిస్తాన్ దేశాల మధ్య రాడ్‌క్లిఫ్‌ అవార్డ్‌ ప్రకారము గీచిన విభజనరేఖ సమీపంలో ఉన్న గ్రామం. ఈ గ్రామం సరిహద్దురేఖకు పశ్చిమాన 600 మీటర్ల దూరంలో ఉంది. 1947లో దేశవిభజన సమయంలో భారతదేశంలోని అనేక మంది ముస్లిం ప్రజలు ఈ ప్రాంతం నుండే పాకిస్తాన్‌ దేశానికి వలస వెళ్ళారు. పాకిస్తాన్ ప్రజలు ఈ ప్రాంతాన్ని వాఘా బార్డర్ అని పిలుస్తారు. కాగా భారతీయులుఇక్కడికి 500 మీటర్ల దూరంలో ఉన్న అట్టారి అనే గ్రామం పేరుతో దీనిని అట్టారి బార్డర్ అని పిలుస్తారు.
వాఘా బార్డర్ వేడుక లేదా బీటింగ్ రిట్రీట్ వేడుక
ఈ కార్యక్రమం ప్రతిరోజూ సాయంత్రం సూర్యాస్తమయానికి రెండు గంటలముందు జరుగుతుంది. 1959నుండి ఈ ఆనవాయితీ ఉన్నది. భారతదేశానికి చెందిన సరిహద్దు భద్రతా దళం (బి.ఎస్.ఎఫ్) సైనికులు, పాకిస్తాన్‌కు చెందిన పాకిస్తాన్ రేంజర్స్ సైనికులు కలిసి ఈ కవాతును నిర్వహిస్తారు. సూర్యాస్తమయానికి సరిగ్గా వారి దేశ పతాకాలను క్రిందకు దించి పరస్పరం కరచాలనం చేసుకుని వెనుదిరుగుతారు. ఈ కవాతును బీటింగ్ రిట్రీట్ అని పిలుస్తారు. ఈ గగుర్పొడిచే కార్యక్రమాన్ని ఇరుదేశాల పౌరులు ఉత్సాహంగా తిలకిస్తారు. ఇరుదేశాల ప్రజలలో దేశభక్తిని పెంపొందించే ఈ కవాతు ఎటువంటి ప్రతికూల పరిస్థితులలో కూడా నిరాటంకంగా జరుగుతుంది.
బయటిలింకులు
వర్గం:పంజాబ్ వర్గం:భారతదేశ సరిహద్దులు
మగాడు (1990 సినిమా)
కె. మధు దర్శకత్వం వహించిన తెలుగు చిత్రం మగాడు. 1990లో విడుదలైన ఈ చిత్రంలో రాజశేఖర్, జీవిత, లిస్సీ, మురళి మోహన్ ప్రధాన పాత్రల్లో నటించారు. ఇది 1988 లో వచ్చిన మలయాళ చిత్రం మూన్నం మురాకు రీమేక్. ఈ సినిమాలో రాజశేఖర్ ఉత్తమ నటుడిగా ఫిలింఫేర్ అవార్డును గెలుచుకున్నారు.
మూలాలు
వర్గం:జీవిత నటించిన సినిమాలు
గగన్‌యాన్
చరిత్ర
కక్ష్యా వాహనం అభివృద్ధి 2006 లో మొదలైంది. మెర్క్యురీ లాంటి నౌకను ఒక వారం పాటు అంతరిక్షంలో ఉండేలాగా తయారు చెయ్యాలనేది ప్రణాళిక. దాని డిజైను ప్రకారం అది ఇద్దరు  వ్యోమనాట్లను మోసుకుని వెళ్ళి, తిరిగి భూ వాతావరణంలోకి ప్రవేశించాక, నీటిలో దిగాలి. 2008 మార్చి నాటికి డిజైను పూర్తై, భారత ప్రభుత్వానికి నిధుల కోసం సమర్పించబడింది. 2009 ఫిబ్రవరిలో నిధులు మంజూరయ్యాయి. తొలుత, కక్ష్యా వాహనపు మొదటి మానవ రహిత యాత్ర 2013 లో జరుగుతుందని భావించారు.
ఇస్రో కక్ష్యా వాహనపు డిజైనును SRE పై ఆధారపడి తయారు చేసారు. ఇస్రో 2007 జనవరిలో 550 కిలోల ఈ అంతరిక్ష రికవరీ కాప్స్యూలును ప్రయోగించింది. పూర్తి స్థాయి మానవ సహిత క్యాప్స్యూలు  దీని నుండే  ఉద్భవిస్తుందని అనుకున్నారు. కానీ ఇస్రో ప్రచురించిన భావన, SRE కంటే భిన్నంగా ఉంది.
వివరం
కక్ష్యా వాహనం సర్వ స్వతంత్రమైన, 3 టన్నుల క్యాప్స్యూలు. ముగ్గురు వ్యోమనాట్లను తీసుకుని వెళ్ళి, కక్ష్యలో పరిభ్రమించి, రెండు పరిభ్రమణాల నుండి, రెండు రోజుల వరకు పరిభ్రమించ గలిగే సామర్థ్యంతో దీన్ని డిజైను చేసారు.
ఈ క్యాప్స్యూల్లో ప్రాణ నియంత్రణ, పర్యావరణ నియంత్రణ వ్యవస్థలు ఉంటాయి. అత్యవసర పరిస్థితిలో యాత్రను రద్దు చెయ్యడానికి, బయట పడడానికీ దానిలో ఏర్పాట్లున్నాయి. ఈ ఏర్పాట్లు రాకెట్ మొదటి, రెండవ దశల్లో పని చేస్తాయి. వాహనం బొమ్మలో ప్రధాన ఇంజను, దిశను ఆర్చేందుకు ఉపయోగపడే చిన్న ఇంజన్లు, కాప్స్యూలు పీఠం వద్ద ఉన్నాయి. వ్యోమనాట్లు లోపలికి వెళ్ళేందుకు పక్కన ప్రవేశాన్ని ఏర్పాటు చేసారు. కక్ష్యా వాహనంలో రెండు మాడ్యూళ్ళుంటాయి. - క్రూ మాడ్యూలు, సర్వీసు మాడ్యూలు. క్రూ మాడ్యూల్లో వ్యోమనాట్లు ప్రయాణిస్తారు.
సతీష్ ధావన్ అంతరిక్ష కేంద్రం నుండి పైకి లేచిన 16 నిముషాల తరువాత, 300-400 కి.మీ. ఎత్తున రాకెట్ కక్ష్యా వాహనాన్ని అంతరిక్షంలోకి ప్రక్షేపిస్తుంది. అది అక్కడినుండి తిరిగి భూ వాతావరణంలోకి  ప్రవేశించి బంగాళాఖాతంలో దిగుతుంది.
ఈ కక్ష్యా వాహనం రష్యా సోయుజ్ వాహనం కంటే, చైనా షెన్‌జౌ కంటే, అమెరికా అభివృద్ధి చేస్తోన్న ఓరియన్ కంటే, అపోలో కంటే చిన్నదిగాను, అమెరికా వారి జెమిని కంటే పెద్దది గానూ ఉంటుంది.
మానవ సహిత యాత్రకు అవసరమైన సాంకేతికతలు ఈసరికే ఉన్నప్పటికీ, ఇస్రో ఇంకా అనేక ఇతర సాంకేతికతలను అభివృద్ధి చెయ్యాల్సి ఉంది. ఏ లొసుగులూ లేని ప్రాణ రక్షణ వ్యవస్థను, సిబ్బంది భద్రత, తప్పించుకునే వ్యవస్థల నిర్మాణానికి ఇవి అవసరం. మానవ సహిత యాత్రకు కీలకమైన పునఃప్రవేశాన్ని కరతలామలకం చేసుకునే క్రమంలో మరో మూడు అంతరిక్ష రికవరీ కాప్స్యూలు ప్రయోగాలు జరిపేందుకు, కొన్ని మానవ రహిత కక్ష్యా వాహన ప్రయోగాలు జరిపేందుకూ ఇస్రో ప్రణాళికలు తయారుచేసింది.
నిధులు, మౌలిక వసతులు
ఇద్దరు మనుష్యులను భూ నిమ్న కక్ష్యలోకి మోసుకువెళ్ళగలిగే సామర్థ్యం గల సర్వ స్వతంత్ర కక్ష్యా వాహనం అభివృద్ధి మొదలైంది. తొలి ప్రకటనల్లో మొదటి ప్రయోగం 2016 లో ఉంటుందని ఇస్రో తెలిపింది. 2007-08 లో ఈ ప్రాజెక్టు సన్నాహాల కోసం ప్రభుత్వం రూ. 50 కోట్లు కేటాయించింది. మానవ సహిత యాత్ర కోసం రూ 12,400 కోట్లు ఖర్చవుతుంది. ఏడేళ్ళ సమయం పడుతుంది. 11 వ పంచవర్ష ప్రణాళికలో ఈ ప్రాజెక్టు కోసం రూ. 5000 కోట్లు  అవసరమౌతుందని ప్రణాళికా సంఘం  అభిప్రాయపడింది. ఇస్రో తయారుచేసిన ప్రాజెక్టు రిపోర్టును భారతీయ స్పేస్ కమిషను ఆమోదించింది. 2009 ఫిబ్రవరిలో భారత ప్రభుత్వం ప్రాజెక్టుకు పచ్చజెండా ఊపింది.
వ్యోమనాట్లకు శిక్షణ ఇచ్చేందుకు బెంగళూరులో సకల సౌకర్యాలతో ఒక కేంద్రాన్ని స్థాపిస్తామని సతీష్ ధావన్ అంతరిక్ష కేంద్రం డైరెక్టరు ఎం.సి.దత్తన్ చెప్పాడు. మానవ సహిత ప్రయోగ అవసరాలైన క్రూ మాడ్యూలులోకి ప్రవేశించడం వంటి సౌకర్యాలతో  శ్రీహరికోటలో మూడవ ప్రయోగ వేదికను సిద్ధం చేయనున్నట్లు కూడా ఆయన చెప్పాడు.
2009 ఏప్రిల్ ప్రాంతంలో పూర్తి స్థాయి క్రూమాడ్యూలును వ్యోమనాట్ల శిక్షణ కోసం సతీష్ ధావన్ అంతరిక్ష కేంద్రానికి అందించారు.
షెడ్యూలు
2010 జనవరిలో కక్ష్యా వాహనాన్ని వ్యోమనాట్లతో సహా 2016 లో ప్రయోగిస్తామని ఇస్రో ప్రకటించినప్పటికీ,  2012 నాటికి నిధుల సమస్య కారణంగా ప్రాజెక్టు భవితవ్యం సందేహాస్పదంగా మారింది;  2013 ఆగస్టు నాటికి, మానవ సహిత యాత్రకు సంబంధించిన ప్రయత్నాలను ఇస్రో ప్రాథమ్యాల నుండి తొలగించారు అయితే, 2014 ఫిబ్రవరిలో పెంచిన ఇస్రో బడ్జెట్టు ద్వారా ప్రధానంగా లబ్ధి పొందిన ప్రాజెక్టుల్లో మానవ సహిత యాత్ర ఒకటి. దీనికి కొద్దిగా ముందు, జనవరిలో ఇస్రో చైర్మన్ 2014 లో కక్ష్యా వాహనాన్ని ప్రయోగిస్తామని ప్రకటించాడు. వాహనం SRE-1 లాగానే బంగాళాఖాతంలో పడుతుంది.
2014 ఫిబ్రవరి 13 న హిందూస్తాన్ ఏరోనాటిక్స్ లిమిటెడ్ మొదటి క్రూ మాడ్యూలు నిర్మాణాన్ని ఇస్రోకు అందజేసింది. విక్రం సారాభాయ్ అంతరిక్ష కేంద్రం ఈ మాడ్యూలులో సిబ్బందికి, నేవిగేషనుకు, గైడెన్స్ అండ్ కంట్రోలుకూ అవసరమైన వ్యవస్థలను అమర్చింది. 2014 డిసెంబరు 18 న ఎల్‌విఎమ్‌3 వాహనం ద్వారా ఇస్రో ఈ క్రూ మాడ్యూలును విజయవంతంగా ప్రయోగించింది. 126 కి.మీ. ఎత్తున క్రూ మాడ్యూలు రాకెట్‌  నుండి వేరుపడి దానిలో ఉన్న మోటార్లు నియంత్రిస్తూండగా 80 కి.మీ. ఎత్తుకు దిగింది. ఆ తరువాత ఏ చోదక శక్తీ లేకుండానే భూవాతావరణంలో ప్రయాణించింది. పారాచూట్ల సాయంతో క్షేమంగా బంగాళాఖాతంలో దిగింది.
ఈ యాత్రలో కింది వ్యవస్థలను పరీక్షించారు. కక్ష్యలో ప్రక్షేపించడం, విడిపోవడం, పునఃప్రవేశం, క్రూ మాడ్యూలు వ్యవస్థలు, ఉష్ణ కవచాలు, ఏరోబ్రేకింగు, పారాచూట్లు, రెట్రో ఫైరింగు, నీటిలో దిగడం, తేలియాడడం, రికవరీ.
మూలాలు వనరులు
వర్గం:ఇస్రో ప్రయోగించిన అంతరిక్ష నౌకలు వర్గం:అంతరిక్ష కార్యక్రమాలు
ఓర్నేట్ లోరికీట్
ఓర్నేట్ లోరికీట్, (ట్రైకోగ్లోస్సస్ ఓర్నేటస్) అనేది సిట్టాసిడే కుటుంబములోని ప్రత్యేకమైన చిలుక. ఇది ఇండోనేషియా లోని సులవేసి దీవి, దాని చుట్టు పక్కల దీవులకు ప్రత్యేకమైన చిలుక. ఇది అడవులలోనూ, చెట్లతోపుల్లోనూ, మడ అడవుల లోనూ, తోటలలోనూ సాధారణంగా కనిపిస్తుంది.
వర్ణన
ఓర్నేట్ లోరికీట్ అనేది 25 సెం.మీ. పొడవు గల ఆకుపచ్చని చిలుక. తలలో కళ్ళ పైభాగం ముదురు నీలం రంగులో, కింద భాగం ఎర్రగా ఉంటుంది. తల వెనుక భాగం ఎర్రగా ఉండి కళ్ళ వెనుక పసుపు రంగులో ఉంటుంది. మెడ వెనుక రైన్బౌ లోరికీట్కి ఉన్నట్టు పట్టీ ఉండదు. గడ్డం కింది నుండి ఛాతీ వరకు పసుపు కలగలిసిన ఎరుపు, నీలం అడ్డ గీతలు ఉంటాయి. ముక్కు నారింజ ఎరుపు రంగులో ఉంటుంది. కంటి పాపలు ముదురు నారింజ రంగులో ఉంటాయి. కంటి చుట్టూ ఉండే వలయం ముదురు బూడిద రంగులో ఉంటుంది. కాళ్ళు బూడిద రంగులో ఉంటాయి.
చూపగలిగిన పాఠాలు
వర్గం:పక్షులు
వర్గం:లోరీలు
జ్ఞాపకశక్తి కళ
కాగ్నిటివ్ న్యూరోసైన్స్‌ లో ఒక భాగంగా జ్ఞాపకశక్తికి సంబంధించిన శాస్త్రీయ అధ్యయనం చేస్తారు. ఇది కాగ్నిటివ్ సైకాలజీ ఇంకా న్యూరోసైన్స్ మధ్య ఒక వారధి వంటిది.
జ్ఞాపకశక్తి అభివృద్ధి
పిల్లల జీవితంలో జ్ఞాపకాల తాలూకు సంకేతాలను చూపించడం వారి మొదటి మూడు సంవత్సరాల వయస్సులో కనిపిస్తుంది. వారి యుక్తవయస్సులో అది మెరుగుపడుతుంది. ఇందులో తాత్కాలిక, దీర్ఘకాలిక, ప్రస్తుత ఇంకా స్వీయ విషయ సంబంధ జ్ఞాపకశక్తి అనగా షార్ట్-టర్మ్ మెమరీ, లాంగ్-టర్మ్ మెమరీ, వర్కింగ్ మెమరీ ; ఆటోబయోగ్రాఫికల్ మెమరీ ఉన్నాయి. వ్యక్తి సామాజిక, భావోద్వేగ స్పందనలకు ఇంకా అర్ధవంతమైన పనితీరులో జ్ఞాపకశక్తి  పాత్ర అతి ముఖ్హ్యమైనది. వ్యక్తి యొక్క జ్ఞాపకశక్తి పురోగతిని వారి మౌఖిక స్పందనలు ఆధారంగా అధ్యయనం చేయాలి.
మెరుగుపర్చుట
సమాచారాన్ని స్వల్ప కాలానికి గుర్తుంచుకోవడానికి పునరావృతం ద్వారా నేర్చుకునే పద్ధతి (మెయింటెనెన్స్ రిహార్సల్) ఉపయోగకరం. అయితే అధ్యయనాలు ప్రకారం పాత సమాచారంతో కొత్త విషయాలకు సంబంధించిన సమాచారాన్ని జోడించి నేర్పినట్లైతే విషయాన్ని లోతుగా గ్రహించగలగడం జరుగుతుంది. ఇది జ్ఞాపకశక్తిని మెరుగుపరచడానికి మరింత మెరుగైన సాధనం. జ్ఞాపకశక్తి స్థాయి అధ్యయనం (మెమొరీ స్టేట్స్ ప్రాసెసింగ్ మోడల్) ద్వారా దీనిని వివరించవచ్చు, కొత్త విషయాలను నేర్చుకునేటప్పుడు వ్యక్తికి ఇప్పటికే తెలిసిన జ్ఞాపకాలతో అనుబంధించడం ద్వారా మెదడు మరింత ప్రస్ఫుటమైన మార్పులకు లోనవుతుంది, సమాచారాన్ని చిరకాలం గుర్తుంచుకోవడానికి ఎక్కువ అవకాశం ఉంటుంది.
విషయాన్ని బాగా జ్ఞాపకం ఉంచుకునే మరో మార్గం విభన పద్ధతిని (చంకింగ్‌ను) ఉపయోగించడం. గుర్తుంచుకోవలసిన సమాచారాన్ని కొన్ని భాగాలుగా విభజించడం. సంఖ్యల సుదీర్ఘ శ్రేణిని గుర్తుంచుకోవాలసినప్పుదు ఆ మొత్తం శ్రేణిని మూడు భాగాలుగా విభజిస్తే గుర్తుంచుకోవడం సులభం అవుతుంది. ఉత్తర అమెరికాలో టెలిఫోన్ నంబర్‌లను మూడు భాగాలుగా విభజించడం ద్వారా గుర్తుంచుకుంటారు. ముందు ఏరియా కోడ్, తర్వాత మూడు అంకెల సంఖ్య; తర్వాత నాలుగు అంకెల సంఖ్యలుగా విభజించి గుర్తుంచుకుంటారు. పదాలను వాటి ప్రారంభ అక్షరం ఆధారంగా గాని వాటి వర్గం ఆధారంగా గాని విభజించవచ్చు (ఉదా: సంవత్సరంలోని నెలలు, ఆహార రకాలు మొదలైనవి.)
రాయ్‌గంజ్
రాయ్‌గంజ్  అనేది భారత రాష్ట్రమైన పశ్చిమ బెంగాల్ లోని ఒక నగరం,  మునిసిపాలిటీ. ఇది పశ్చిమ బెంగాల్ రాష్ట్రంలోని ఉత్తర దినజ్‌పూర్ జిల్లాకు ముఖ్య పట్టణం. ఇక్కడ 125 సంవత్సరాల క్రితం పోలీస్ స్టేషన్ ఏర్పాటు చేయబడింది. రైల్వే సౌకర్యం 115 సంవత్సరాల క్రితం నుండి ఈ ప్రదేశానికి అందుబాటులో ఉంది. ఈ నగరంలో 106 సంవత్సరాల పురాతన రాయ్‌గంజ్ కొరోనెషన్ ఉన్నత పాఠశాల ఉంది. రాయ్‌గంజ్‌కు 1896 లో రైల్వే కనెక్షన్ వచ్చింది. ఈ రైలు రాయ్‌గంజ్ నుంచి బంగ్లాదేశ్‌లోని పర్బాటిపూర్ జంక్షన్‌కు వెళ్లేది. ఇది 200 సంవత్సరాల పురాతన పట్టణం.
పేరు వెనుక చరిత్ర
"రాయ్‌గంజ్"కు ఆ పేరు రావడానికి మూలం ఖచ్చితంగా లభించనప్పటికీ దానికి కొన్ని కారణాలు తెలుపబడినవి. ఈ ప్రాంతం దినాజ్‌పూర్ రాజకుటుంబం అధీనంలో ఉన్నందున ఈ ప్రాంతానికి ఆ రాజ కుటుంబం ఇంటి పేరు "రాయ్" వచ్చిందని చెబుతారు. విస్తృతంగా ఆమోదించబడిన అభిప్రాయం ఏమిటంటే, ఈ ప్రదేశంలో ప్రాచీన కాలం నుండి  రాయ్ సోర్షే (ఒక ప్రత్యేక రకమైన ఆవాలు) పంట పండేదని, దీని  నుండి పట్టణ నామం పుట్టిందని చెబుతారు. "రాయ్‌గంజ్" అనే పదం "రాయ్" నుండి వచ్చింది, రాయ్ అంటే " రాధా " (కృష్ణుడి భార్య). ఈ పట్టణానికి సమీపంలోని వేరొక పట్టణం కలియాగంజ్ ఉంది. కలియా గంజ్ లోని "కలియా" అనగా "కృష్ణ" అని అర్థం. రాయ్‌గంజ్ వ్యుత్పత్తికి రాధాదేవి(రాయ్) కారణమైతే, కలియాగంజ్ వ్యుత్పత్తికి కృష్ణ (కలియా) కారణంగా చెబుతారు.
ప్రదేశం
ఈ పట్టణ విస్తీర్ణం సుమారు 36.51 చదరపు కిలోమీటర్లు. ఈ పట్టణానికి ఆనుకొని ఉన్న ప్రాంతాలలో ప్రస్తుతం పట్టణీకరణ ధోరణి బాగా పెరుగుతుంది. సమీప ప్రాంతాలు కూడా ఈ పట్టణీకరణ ధోరణిని ఎదుర్కొంటున్నాయి. ఇప్పుడు బిర్ఘై, మరైకురా, రూపహార్, బాహిన్, కర్నోజోరా, మహారాజా హేట్ లు ఈ పట్టణ పరిధిలోని  విస్తారమైన ప్రాంతాలు. వీటి జనాభా కూడా గణనీయంగా పెరుగుతుంది. ఈ జనాభా రాయ్‌గంజ్ పట్టణంపై ఆధారపడి ఉంది.
పోలీస్ స్టేషన్లు
రాయ్‌గంజ్ పోలీస్ స్టేషన్ పరిధిలో రాయ్‌గంజ్ మునిసిపల్ ప్రాంతం, రాయ్‌నాజ్ సిడి బ్లాక్ లు ఉన్నాయి. ఈ పోలీసు స్టేషను పరిధి సుమారు 472.13 చదరపు కిలోమీటర్లు ఉంది. ఈ పట్టణానికి రెండు పోలీసు ఔట్ పోస్టులున్నాయి. అవి మోహన్ బతి, బాండోర్ లు. ఇది కాకుండా మరో ఔట్ ‌పోస్ట్  కరంజోరా అవుట్‌పోస్ట్ ఉంది. భతున్ వద్ద ఒక పోలీసు క్యాంప్ ఉంది.
రాయ్‌గంజ్ మహిళా పోలీస్ స్టేషన్ రాయ్‌గంజ్ వద్ద ఉంది.
సిడి బ్లాక్ హెడ్ క్వార్టర్స్
రాయ్‌గంజ్ సిడి బ్లాక్ యొక్క ప్రధాన కార్యాలయం రాయ్‌గంజ్ నగరంలో ఉంది.
జనాభా
2011 భారత జనాభా లెక్కల ప్రకారం, రాయ్‌గంజ్ జనాభా 199,758. ఇందులో పురుషులు 104,966 మంది కాగా మహిళలు 94,792 మంది  ఉన్నారు. ఈ జనాభాలో 0–6 సంవత్సరాల జనాభా 22,028 ఉంది. 7+ జనాభాకు సమర్థవంతమైన అక్షరాస్యత రేటు 81.71 శాతం ఉంది.
భారతదేశ జనాభా యొక్క తాత్కాలిక నివేదికల ప్రకారం, 2011 లో రాయ్‌గంజ్ జనాభా 183,612, వీరిలో పురుషులు 96,388, మహిళలు    87,224 ఉన్నారు.రాయ్‌గంజ్ నగరంలో 183,612 జనాభా ఉన్నప్పటికీ, దాని పట్టణ / మెట్రోపాలిటన్ జనాభా 199,690, వీరిలో 104,733 మంది పురుషులు, 94,957 మంది మహిళలు ఉన్నారు.
రాయ్‌గంజ్ జనాభాలో 97.37% మంది ప్రజలకు హిందూ మతం ప్రధాన మతం. తర్వాత ఇస్లాం రెండవ అత్యంత ప్రజాదరణ పొందిన మతం. ఒక్కడ ఇస్లాం మతాన్ని సుమారు 2.16% మంది దీనిని అనుసరిస్తున్నారు. క్రైస్తవ మతాన్ని  0.13%, జైన మతాన్ని 0.16%, సిక్కు మతాన్ని 0.05%, బౌద్ధమతాన్ని 0.05% అనుసరిస్తున్నారు. సుమారు 0.11% మంది 'ప్రత్యేక మతం లేదు'.
రవాణా
thumb| ఎన్‌బిఎస్‌టిసి, రాయ్‌గంజ్ రిక్షాలు, ఆటో-రిక్షాలు, ఇ-రిక్షాలు, సిటీ ఆటోలు రాయ్‌గంజ్‌లో విస్తృతంగా అందుబాటులో ఉన్న ప్రజా రవాణా. ఈ వాహనదారులు చాలా మంది పట్టణ కేంద్రం నుండి కొన్ని కిలోమీటర్ల దూరంలో నివాసం ఉంటారు. వారి స్వంత వాహనాలు, ఎక్కువగా మోటార్ సైకిళ్ళు, సైకిళ్ళు ఉన్నాయి.
రాయ్‌గంజ్ రైల్వే స్టేషన్ బార్సోయి-రాధికపూర్ బ్రాంచ్ లైన్‌లో ఉంది. ఈ ప్రాంతానికి రైల్వే సేవలు 150 సంవత్సరాల క్రితం నుండి ఉన్నట్లు ఆధారాలున్నాయి. అయితే, 1971 లో ఇండో-బంగ్లాదేశ్ విభజన కారణంగా బంగ్లాదేశ్ ద్వారా ఈ సంబంధాలు పోయాయి. ప్రస్తుతం ఇక్కడ  రైల్వే ఒక బ్రాంచ్ లైన్ మాత్రమే అయింది. NH 34 రాయ్‌గంజ్ గుండా వెళుతుంది. ఇది రాష్ట్ర రాజధాని కోల్‌కతాకు అనుసంధానించబడి ఉంది. రహదారిని నాలుగు లైన్లు (ఫోర్ లైన్స్) గా మార్చడం జరుగుతోంది. ప్రతిపాదిత రహదారి రాయ్‌గంజ్‌ను సుమారు 6కి.మీ దూరంలో ఉంది. రోజూ దల్ఖోలా వద్ద ట్రాఫిక్ జామ్ కారణంగా రోడ్డు కనెక్టివిటీ కి యిబ్బంది ఏర్పడుతుంది. స్టేషన్ బ్రాంచ్ లైన్‌లో ఉన్నందున రాయ్‌గంజ్‌కు రైల్వే కనెక్టివిటీ కూడా లేదు. 1960 వ దశకంలో, బ్రాడ్ గేజ్ లైన్ మాల్డా-బార్సోయి-డల్ఖోలాకు మార్చబడింది.
రహదారులు
రాయ్‌గంజ్‌ను బస్సుల ద్వారా ఎన్‌బిఎస్‌టిసి, ప్రైవేట్ బస్సు సర్వీసుల ద్వారా కొన్ని ప్రధాన నగరాలకు అనుసంధానించారు. NH 12, SH 10A దాని లైఫ్లైన్లు. SH 10A కాలియాగంజ్, బాలుర్‌గంజ్,హిలి లను కలుపుతుంది. బలుర్ఘాట్, సిలిగురి, జల్పాయిగురి, అలీపుర్దువార్, కూచ్‌బెహార్, మాల్డా, కోల్‌కతా, మరికొన్ని ముఖ్యమైన నగరాలకు రోజంతా బస్సులు అందుబాటులో ఉన్నాయి. రాత్రిపూట బస్సు సౌకర్యాలు ఎక్కువగా కోల్‌కతా, ధుబ్రికి అందుబాటులో ఉన్నాయి.
రైల్వేలు
పశ్చిమ బెంగాల్ ప్రస్తుత ముఖ్యమంత్రి మమతా బెనర్జీ భారతదేశానికి రైల్వే మంత్రిణిగా ఉన్న కాలంలో ఈ ప్రాంతంలో రైల్వే ప్రాజెక్టును ప్రకటించింది. వీటి వల్ల కమ్యూనికేషన్ పెరుగుతుంది. ఆమె ప్రకటించిన ప్రాజెక్టులు:
వైమానిక సేవలు
రాయ్‌గంజ్‌కు సొంత విమానాశ్రయం లేదు. రాయ్‌గంజ్ విమానాశ్రయం పేరుతో రాయ్‌గంజ్‌లోని విమానాశ్రయాన్ని ప్రభుత్వం ప్రకటించింది.
సమీప ఆపరేటింగ్ విమానాశ్రయం సిలిగురికి సమీపంలో ఉన్న బాగ్డోగ్రా విమానాశ్రయం. ఇది రాగంజ్ నుండి సుమారు 166 కి.మీ దూరంలో ఉంది. ఇండిగో, స్పైస్జెట్ లు  ఢిల్లీ, కోలకతా, హైదరాబాద్, గౌహతి, ముంబై, చెన్నై, బ్యాంకాక్, పారో, చండీగఢ్ విమానాశ్రయాలకు వెళ్లే విధంగా సేవలనందిస్తున్నాయి..
రాయ్‌గంజ్ పక్షుల అభయారణ్యం
రాయ్‌గంజ్ సమీపంలోని జాతీయ రహదారి వెంబడి, కులిక్ నది ప్రక్కన 35 ఎకరాల విస్తీర్ణం, 286 ఎకరాల బఫర్ ప్రాంతం ఉన్న రాయ్‌గంజ్ వన్యప్రాణుల అభయారణ్యం ఉంది. ఇది ఆసియాలో అతిపెద్ద పక్షుల అభయారణ్యం. అటవీ, నీటి వనరుల మూలంగా అనేక పక్షులు ఈ ప్రాంతానికి వస్తాయి. దక్షిణ బిల్ ఆసియా దేశాలు, తీర ప్రాంతాల నుండి ఓపెన్ బిల్ కొంగ, నైట్ హెరాన్, కార్మోరెంట్, చిన్న కార్మోరెంట్, ఎగ్రెట్ వంటి వలస పక్షులను ఈ ప్రాంతం ఆకర్షిస్తాయి. పావురం, బుల్బుల్, పిచ్చుక, కింగ్‌ఫిషర్, వడ్రంగిపిట్ట, గుడ్లగూబ, బాతు, కోకిల వంటి స్థానిక పక్షులను కూడా పెద్ద సంఖ్యలో చూడవచ్చు.
వలస పక్షులు మే చివరి వారం నుండి జూలై మొదటి వారం వరకు వస్తాయి. డిసెంబర్ మధ్య నుండి జనవరి చివరి వరకు ఇక్కడి నుండి బయలుదేరుతాయి. అవి గూడు కట్టుకునే సమయం జూలై నుండి ఆగస్టు వరకు ఉంటుంది. అవి ఆగస్టు నుండి సెప్టెంబర్ వరకు గ్రుడ్లు పెడతాయి. అక్టోబర్ నుండి నవంబర్ వరకు చిన్న పక్షి పిల్లలకు ఎగిరేందుకు శిక్షణ  సమయం. ప్రతి శీతాకాలంలో దాదాపు 150 వేర్వేరు పక్షి జాతులు ఉత్తరం నుండి 65,000 నుండి 75,000 వరకు ఇక్కడకు వస్తాయి.